# [3] pielikums

Atklāta konkursa

**“ Ilūkstes pilsētas stadiona būvprojekta izstrāde, autoruzraudzība un būvniecība”**

**Iepirkuma identifikācijas Nr. “INP 2015/7”**

nolikumam

**tehniskā SPECIFIKĀCIJA**

**PROJEKTĒŠANAS DARBA UZDEVUMS**

1.Pasūtītājs:

Ilūkstes novada pašvaldība.

Reģistrācijas Nr. 90000078782.

Juridiskā adrese: Brīvības iela 7, Ilūkste, Ilūkstes novads, LV-5447.

2. Būvobjekts:

Ilūkstes stadiona pārbūve.

Zemes gabals Stadiona ielā 2, atrodas Ilūkstē, Ilūkstes novadā. Projekta teritorija sastāv no pašvaldībai piederoša zemes gabala ( Kad. Nr. 4407 001 0164). Zemes gabala platība – 33343 kvm. Zemesgabals ar līdzenu reljefu. Zemesgabala ziemeļu pusē atrodas Stadiona iela, pārējā teritorijā atrodas dzīvojamo māju apbūve. Zemes gabalā atrodas esošs futbola laukums, kā arī vairāki sporta spēlēm paredzēti atsevišķi laukumi – basketbola, volejbola, utt. Futbola laukuma D pusē atrodas ēka, stadiona apkalpošanai.

1. Projekta mērķis:

Veikt stadiona pārbūvi, tajā paredzot paplašināt vieglatlētikas un skriešanas disciplīnu teritoriju, papildinot celiņu skaitu līdz 6 celiņiem, lai nodrošinātu pilnvērtīgāku, augstāka mēroga sacensību un treniņu rīkošanu. Labiekārtot un apzaļumot esošo stadiona teritoriju, izveidojot mūsdienām atbilstošu tehnisko nodrošinājumu un estētisko izskatu. Uzlabot objekta ainavisko izskatu, veicot bojāto un bīstamo koku izciršanu.

Veikt esošās palīgēkas demontāžu un pārbūvi.

4.Vispārējās prasības:

Pretendentam būvprojektu izstrādāt, pamatojoties uz MK noteikumiem Nr. 529 ” Ēku būvnoteikumi”, kā arī uz LBN 208 „Publiskās ēkas un būves” un citu būvnormatīvu prasībām.

5. Prasības zemes gabala plānojumam:

Būvobjekta plāna principiālā shēma pievienota pielikumā. Būvprojekta izstrādāšanas laikā precizēt plānojumu atbilstoši Pasūtītāja norādījumiem un normatīvajiem aktiem.

Iesniegt un saskaņot ar Pasūtītāju priekšlikumus vieglatlētikas sektoru izvietojumam un tehniskajiem risinājumiem.

6. Prasības pārbūvējamās palīgēkas risinājumam

Būvprojektā paredzēt esošās ēkas nojaukšanu, līdz pamatu atzīmei, un jaunas palīgēkas būvniecību uz esošajiem pamatiem.

7.Inženiertehniskie risinājumi:

* 1. **Futbola laukums**.

Paredzēt līnijdrenāžas izbūvi gar futbola laukuma perimetru. Līnijdrenāžas izbūves materiāls – ACO vai ekvivalentas sistēmas. Izbūvēt atbilstoši ražotāja izsniegtajām tehniskajām rekomendācijām. Tehnisko risinājumu saskaņot ar Pasūtītāju.

Būvprojektā paredzēt dzelzsbetona skataku izbūvi.

* 1. **Skrejceļš.**

Pārbūves laikā paredzēt esošā asfaltbetona seguma frēzēšanu, kā arī zemes klātnes ierakuma izbūvi skrejceļam, to planējot un profilējot. Izbūvēt smilts un šķembu pamatnes, asfaltbetona izlīdzinošo pamatslāni. Skrejceļa segums – sintētiskais sporta segums, minimālais slāņa biezums – 13 mm. Sektoru nodalīšanu paredzēt ar norobežojošo apmali.

* 1. **Tāllēkšanas bedre.**

Tāllēkšanas bedres izbūvi paredzēt norobežojot to ar speciālo betona apmali, režģi ar smilšu savācēju. Atspēriena dēlīti paredzēt ar iespēju pieslēgt pie elektroniskās kontroles sistēmas (8 gab.).

* 1. **Lodes grūšanas sektors.**

Lodes grūšanas sektorā paredzēt metāla norobežojošo riņķi ar koka segmentu, kā arī lodes piezemēšanās sektoru ar grants segumu.

* 1. **Diska un vesera mešanas aplis.**

Diska un vesera mešanas apli paredzēts izbūvēt no betona seguma uz šķembu pamatnes.

* 1. **Šķēršļu bedre.**

Šķēršļu bedri paredzēts izbūvēt no betona seguma, atbilstoši vieglatlētikas normatīvajām prasībām.

* 1. **Kārtslēkšanas vieta.**

Paredzēt kārtslēkšanas atbalsta kasti, atbilstoši vieglatlētikas normām.

* 1. **Segmenti.**

Pārbūves laikā paredzēt esošās zemes klātnes ierakuma izbūvi stadiona segmentiem, tos planējot un profilējot. Izbūvēt smilts un šķembu pamatnes, asfaltbetona izlīdzinošo pamatslāni. Segmentu segums – sintētiskais sporta segums, minimālais slāņa biezums – 13 - 20 mm atbilstoši normatīviem.

* 1. **Ārējais apgaismojums.**

Teritorijā paredzēts izbūvēt ārējā apgaismojuma sistēmu. Balstu augstums – 8m, izvietot pa stadiona perimetru, atbilstoši normatīvajam apgaismojuma līmenim.

* 1. **Vājstrāvas.**

Paredzēt visus nepieciešamos vājstrāvu tīklus, nodrošinot iespēju tās pieslēgt pie vieglatlētikas aprīkojuma kontroles ierīcēm.

* 1. **Marķējums.**

Paredzēt vieglatlētikas sektoru un skrejceļu marķējumu.

* 1. **Esošās palīgēkas demontāža.**

Projekta realizācijas laikā paredzēts demontēt esošo palīgēku. Palīgēkas pamati ir betona, ārsienas-koks, pārsegumi-koks, jumts- azbestcementa loksnes. Palīgēkas kopējā platība-91.8m², apbūves laukums-112.5m². Būvgružus utilizēt atbilstoši normatīvo aktu prasībām.

* 1. **Palīgēkas izbūve.**

Veikt esošo pamatu tehnisko apsekošanu, nepieciešamības gadījumā paredzēt pamatu pārbūvi vai pastiprināšanu un pie palīgēkas esošo veco kāpņu pārbūvi.

Paredzēt nesošo tērauda kolonnu un metāla siju karkasu un vēja saišu sistēmu. Metāla konstrukcijām jāatbilst Latvijas būvnormatīviem. Slodžu aprēķinā ievērtēt reģiona normatīvās slodzes un materiālu pašsvaru. Projektā paredzēt detalizētu montāžas mezglu izstrādi. Metāla konstrukcijām paredzēt krāsojumu atbilstoši ugunsdrošības normatīviem. Sienas un jumta konstrukcijas izbūvēt no siltinātiem trīsslāņu paneļiem 100mm biezumā. Grīdu konstrukcija – betona grīdas konstrukcija uz blietētu šķembu pamatojuma. Ēkā paredzēt PVC logu un durvju konstrukcijas. Apgaismojums – atbilstoši normatīvajiem aktiem.

* 1. **Skatītāju sēdvietu izbūve.**

Izbūvēt skatītāju sēdvietas, esošo soliņu vietā, pie pārbūvējamās palīgēkas, dabīgajā nogāzē. Soliņu konstrukcija – betona balsti ar koka brusu segumu( paredzētas 90 sēdvietas). Zem soliņiem paredzēt betona apmales un betona bruģa segumu. Paredzēt veco soliņu demontāžu.

* 1. **Koku ciršana.**

Paredzēt koku apsekošanu, bīstamo un bojāto koku konstatāciju un koku ciršanu.

* 1. **Labiekārtošana un apzaļumošana.**

Paredzēt teritorijas apzaļumošanu, zāliena ierīkošanu ap stadionu un tribīņu daļā. Paredzēt labiekārtojuma elementu izvietošanu.

* 1. **Nožogojuma izbūve.**

Paredzēt nožogojuma izbūvi, atdalot bērnu rotaļu laukumu no sporta zonas. Nožogojumā paredzēt vārtiņu izbūvi. Žoga augstums – 1,5m. Izmantot rūpnieciski ražotus žoga paneļus.

1. **Projektēšanas stadijas:**

Būvprojekta izstrādi veikt divās stadijās:

1.stadija- būvprojekts minimālā sastāvā un būvatļaujas saņemšana.

2.stadija - būvprojekts.

Projekta sastāvs:

Vispārējā daļa:

VD Vispārējie dati, tehniskie noteikumi;

TI Inženiertopogrāfiskā izpēte.

Arhitektūras daļa:

ĢP Būvprojekta ģenplāns;

AR Arhitektūras risinājumi;

IE Iekārtu izvietojums.

Inženierrisinājumu daļa:

BK Būvkonstrukcijas;

EL Elektroapgāde;

VST Vājstrāvu sistēmas. Ārējie tīkli;

ELT Elektroapgāde. Ārējie apgaismojuma tīkli;

Ekonomikas daļa:

BA Būvdarbu apjomu saraksts;

DOP Darbu organizācijas projekts;

Projekta komplektācija:

Atbilstoši LBN 202-01 “Būvprojekta saturs un noformēšana” prasībām;

Būvprojektu iesniegt 5 eksemplāros papīra formātā, tai skaitā 3 ar oriģināliem parakstiem, būvvaldei eksemplāru ar oriģinālajiem parakstiem nodod Izpildītājs;

Būvprojektu iesniegt arī digitālā formā uz CD matricas 2 eksemplāros:

grafiskā daļa eksportēta dwg un pdf formātā,

teksta daļas eksportētas doc. un pdf,

darbu apjomi, tabulu formāti eksportēti xls un pdf,

zīmējumi, fotogrāfijas un tml. - jpg.

**9. Darba apraksts:**

9.1. Izpildītājs darbus veic saskaņā ar darbu izpildes plānu un grafiku, kurā tiek noteikta darbu secība un izpildes laiks.

9.2. Izpildītājs saņem nepieciešamās atļaujas no valsts institūcijām, kas nepieciešamas darbu veikšanai.

9.3. Izpildītājs darbu izpildes laikā būvobjektā nodrošina nepieciešamo dokumentāciju, ievērojot LR normatīvajos aktos noteiktās prasības un kārtību.

9.4. Izpildītājs nodrošina Objekta nodošanu ekspluatācijā, ievērojot LR normatīvajos aktos noteiktās prasības un kārtību.

9.5. Visus tehniskajā specifikācijā minētos materiālus iespējams aizvietot ar citiem **ekvivalentiem** materiāliem, kas atbilst minētajiem materiāliem pēc kvalitātes, ilgmūžības, īpašībām, ekspluatācijas prasībām un ir ekonomiski pamatoti, un kuri samazina ekspluatācijas izdevumus un paaugstina objekta kalpošanas laiku.

9.6. Izpildītājam jānodrošina darbu rezultātā radušos atkritumu vai pārpalikumu uzglabāšana un utilizācija videi nekaitīgā veidā. Gadījumā, ja izpildītājs pats utilizēs darbu rezultātā radušos atkritumus vai pārpalikumus, ir jāpievieno dokuments, kas apliecina, ka izpildītājam ir tiesības veikt šāda rakstura darbības (sertifikāts, atļauja, cits līdzvērtīgs dokuments). Gadījumā, ja būvdarbu rezultātā radušies atkritumi vai pārpalikumi tiks nodoti utilizācijai trešajai personai, ir jāiesniedz līgums, kurš apliecina, ka izpildītājam ir juridiska vienošanās ar trešo personu par atkritumu apsaimniekošanu (kopija) vai apliecinājums, ka šāds līgums tiks noslēgts pirms līguma starp Pasūtītāju un Izpildītāju parakstīšanas un tā kopija iesniegta Pasūtītājam.

9.7. Izpildītājs pats ir atbildīgs par precīzu darbu tehnoloģijas izvēli, saderīgu materiālu, darbarīku un mehānismu pielietošanu, kā arī par izpildāmo darbu apjomu uzmērīšanu uzdevuma veikšanai. Jebkura neprecizitāte ir jālabo uz izpildītāja rēķina. Būvdarbu rezultātā objektam nodarītie bojājumi izpildītājam jānovērš par saviem līdzekļiem.

9.8. Visus materiālus, ko paredzēts izmantot būvdarbos, izmantot (uzstādīt vai pielietot) pēc ražotāju izsniegtajām instrukcijām.

9.9. Visus darbus veikt atbilstoši LR spēkā esošajām būvniecības normām un noteikumiem.

**10.Autoruzraudzība**

10.1.Veikt autoruzraudzību būvobjektā, nodrošinot būvprojekta autentiskumu saskaņā ar LR spēkā esošo likumdošanu.

**11. Īpašas prasības:**

15.1.Izpildītājam ir pienākums pēc Darbu nodošanas par saviem līdzekļiem novērst konstatētos trūkumus, arī slēptos trūkumus, kuri netika atklāti, nododot Darbus. Izpildītājs atbild par izpildīto darbu, izmantoto materiālu, izstrādājumu kvalitāti, atbilstību tehniskajām prasībām un specifikācijām un ekspluatācijas drošību garantijas laikā – \_\_ (\_\_\_\_)gadi, kas tiek skaitīts no pieņemšanas-nodošanas akta parakstīšanas dienas.

**12. Darbu apjomi** **(pielikums Nr. 8)**

**13. Ģenerālplāna shēma (pielikums Nr. 9)**

**14. Eksplikācija (pielikums Nr. 10)**

|  |  |
| --- | --- |
| Pretendenta vadītāja paraksts: |  |
| Vārds, uzvārds: |  |
| Amats: |  |

**z.v.**